
Grozījumi Narkotisko un psihotropo vielu un zāļu, kā arī prekursoru likumīgās aprites likumā
Izdarīt Narkotisko un psihotropo vielu un zāļu, kā arī prekursoru likumīgās aprites likumā (Latvijas Republikas Saeimas un Ministru Kabineta Ziņotājs, 1996, 12. nr.; 1998, 15. nr.; 2000, 10. nr.; 2003, 15. nr.; 2006, 12. nr.; 2007, 12., 21. nr.; 2008, 16. nr.; Latvijas Vēstnesis, 2010, 183. nr.; 2012, 200. nr.; 2013, 213. nr.; 2019, 123., 248.A nr.; 2020, 123. nr.; 2021, 246. nr.) šādus grozījumus:
1. Papildināt 7. panta otro teikumu pēc vārda "anulēšanas" ar vārdiem "nosacījumus un".
2. Papildināt 7.1 panta trešo daļu pēc vārda "nosaka" ar vārdiem "nosacījumus un".
3. Papildināt IV nodaļas nosaukumu pēc vārda "licencēšana" ar vārdiem "un atļauju izsniegšana".
4. Papildināt 9. pantu ar 1.2 daļu šādā redakcijā:
· "(12) Muitas noliktavai, arī pagaidu uzglabāšanas vietai, kurā II un III sarakstā iekļautās vielas un zāles uzglabā ilgāk par 72 stundām, jāsaņem Farmācijas likumā noteiktā speciālā atļauja (licence) vairumtirdzniecībai, kuru izsniedz zāļu lieltirgotavas atvēršanai (darbībai) atļautajā darbības jomā – psihotropo vielu un zāļu vai narkotisko un psihotropo vielu un zāļu saņemšana un uzglabāšana muitas noliktavā."
5. Papildināt 12. panta pirmo daļu pēc vārda "anulēšanas" ar vārdiem "nosacījumus un". 
6. Papildināt 13. pantu ar otro daļu šādā redakcijā:
· "(2) Šā panta pirmā daļa neattiecas uz kuģa apgādi saskaņā ar Farmācijas likumu.";
· uzskatīt līdzšinējo panta tekstu par pirmo daļu.
7. Papildināt 14.1 pantu ar trešo daļu šādā redakcijā:
· "(3) Šā panta pirmajā un otrajā daļā minēto termiņu aptur, ja Zāļu valsts aģentūra konstatē, ka iesnieguma un tam pievienoto dokumentu izvērtēšanai ir nepieciešama papildu informācija vai dokumenti, un lūdz iesniedzēju šādu informāciju vai dokumentus iesniegt. Apturētā termiņa skaitījums atsākas ar brīdi, kad iesniedzējs ir iesniedzis Zāļu valsts aģentūrā prasīto informāciju vai dokumentus."
8. Papildināt IV nodaļu ar 15.1 pantu šādā redakcijā:
· "15.1 pants. (1) Kuģu apgādi ar zālēm, kuras satur II un III sarakstā iekļautās vielas, nodrošina saskaņā ar Farmācijas likumā noteikto zāļu iegādes un izplatīšanas kārtību kuģim un kuģa aģentam.
· (2) Lai kuģi apgādātu ar zālēm, kuras satur II un III sarakstā iekļautās vielas, kuģa aģentam nepieciešams saņemt Farmācijas likumā noteikto atļauju zāļu izplatīšanai un uzglabāšanai. Ministru kabinets izdod noteikumus par atļaujas izsniegšanu kuģa aģentam zāļu izplatīšanai, kuru sastāvā ir II un III sarakstā iekļautās vielas.
· (3) Lai nodrošinātu kuģa apgādi, kuģa aģents saskaņā ar kuģa kapteiņa apstiprinātu sarakstu ir tiesīgs pārvest pāri valsts robežai zāles, kuras satur II un III sarakstā iekļautās vielas. Ministru kabinets izdod noteikumus par kuģa apgādi ar zālēm, kuru sastāvā ir II un III sarakstā iekļautās vielas."
9. Papildināt 17. pantu ar otro daļu šādā redakcijā:
· "(2) Attiecībā uz kuģa apgādi un kuģa aģentu darbību ar zālēm, kuras satur II un III sarakstā iekļautās vielas un kuras nepieciešamas pirmās palīdzības sniegšanai vai ārkārtas gadījumiem, nav piemērojami šā panta pirmās daļas nosacījumi.";
· uzskatīt līdzšinējo panta tekstu par pirmo daļu.
10. Izteikt 36. panta pirmo daļu šādā redakcijā:
· "(1) II un III sarakstā iekļautās vielas un zāles pacientiem drīkst izsniegt tikai pret recepti, kurā norādīta to terapeitiskā lietošana. Recepšu izrakstīšanas un uzglabāšanas kārtību un nosacījumus nosaka Ministru kabinets."
11. 37. pantā: 
· aizstāt ievaddaļā vārdus "uzskaites un iznīcināšanas kārtību" ar vārdiem "uzskaites un iznīcināšanas nosacījumus un kārtību";
papildināt pantu ar septīto punktu šādā redakcijā:
· "7) kuģim un kuģa aģentam."
12. Papildināt 42.4 panta ceturto daļu pēc vārda "aprites" ar vārdiem "nosacījumus un".
13. Papildināt informatīvo atsauci uz Eiropas Savienības direktīvām ar 5. punktu šādā redakcijā:
· "5) Eiropas Parlamenta un Padomes 2001. gada 6. novembra direktīvas 2001/83/EK par Kopienas kodeksu, kas attiecas uz cilvēkiem paredzētām zālēm."

